ทองคำร่วง 54.1ดอลล์
สัญญาทองคำตลาดนิวยอร์กปิดดิ่งลงอย่างหนักถึง 3% หรือ 54.1 ดอลล์ จากแรงขายสินทรัพย์เพื่อถือเงินสด
30 ต.ค. 2565

สัญญาทองคำตลาดนิวยอร์กปิดดิ่งลงอย่างหนักถึง 3% หรือ 54.1 ดอลล์ จากแรงขายสินทรัพย์เพื่อถือเงินสด 
สัญญาทองคำตลาด COMEX (Commodity Exchange) ส่งมอบเดือนธ.ค.ดิ่งลง 54.1 ดอลลาร์ หรือ 3% ปิดที่ 1,720.2 ดอลลาร์/ออนซ์ หลังจากเคลื่อนตัวในช่วง 1745.0 - 1720.0 ดอลลาร์
นักลงทุนเทขายสินทรัพย์เสี่ยงรวมถึงหุ้น และสินทรัพย์ที่ปลอดภัยรวมถึงทองคำ เพราะมองว่าการถือเงินสดไว้ในมือเป็นทางเลือกที่ "ปลอดภัยมากกว่า" ในช่วงที่วิกฤตหนี้ยุโรปมีแนวโน้มว่าจะลุกลามในวงกว้าง หลังจากอัตราผลตอบแทนพันธบัตรอายุ 10 ปีของรัฐบาลสเปนพุ่งขึ้นแตะระดับสูงสุดในรอบ 5 ปี 
นอกจากนี้มีรายงานว่า ต้นทุนการประกันการผิดนัดชำระหนี้ของฝรั่งเศส สเปน เบลเยียม และอิตาลี ต่างก็พุ่งขึ้นแตะระดับสูงสูงสุดเป็นประวัติการณ์ ซึ่งยิ่งเพิ่มความผันผวนให้กับตลาดทองคำและทำให้นักลงทุนตัดสินใจเทขายสัญญาทองคำเพื่อถือเงินสดเอาไว้